बॉयफ्रेंड की गोद में बैठी दिखी युवती: पुलिस ने काटा 21 हजार रुपए का चालान
Uttar Pradesh Ghaziabad Bike Romance Case - Challan Cut For 4 Reasons Including Not Wearing Helmet. उत्तरप्रदेश के गाजियाबाद में चलती बाइक पर कपल के रोमांस का मामला सामने आया है। गाजियाबाद के नेशनल हाइवे-9 पर एक तेज रफ्तार बाइक पर युवती अपने बॉयफ्रेंड की गोद में बैठी नजर आई।
उत्तरप्रदेश के गाजियाबाद में चलती बाइक पर कपल के रोमांस का मामला सामने आया है। गाजियाबाद के नेशनल हाइवे-9 पर एक तेज रफ्तार बाइक पर युवती अपने बॉयफ्रेंड की गोद में बैठी नजर आई। युवक बाइक चला रहा था, वहीं युवती उसकी ओर मुंह कर आगे बैठी हुई थी। इस दौरान वह युवक के गले लगी रही।
मामले में गाजियाबाद पुलिस ने बाइक चला रहे युवक का 21 हजार रुपए का चालान काटा है। दरअसल, आकाश कुमार नाम के व्यक्ति ने घटना का वीडियो ट्विटर पर शेयर किया था। ट्वीट में गाजियाबाद पुलिस और उत्तरप्रदेश पुलिस के ट्विटर हैंडल को भी टैग किया। इस ट्वीट के जवाब में पुलिस ने कार्रवाई के बारे में बताया।
हेलमेट न लगाने समेत 4 वजहों से काटा चालान
पुलिस ने हेलमेट न लगाने के लिए 1 हजार, गलत नंबर प्लेट के लिए 5 हजार, एयर पॉल्यूशन स्टैंडर्ड के उल्लंघन के लिए 10 हजार और तेज रफ्तार के लिए 5 हजार रुपए का चालान काटा है।
घटना की वीडियो रिकॉर्ड करने वाले व्यक्ति ने मुख्यमंत्री योगी आदित्यानाथ से ऐसी घटनाओं को रोकने की अपील की थी। व्यक्ति का कहना था कि कुछ लोग वायरल होने के लिए ऐसे काम करते हैं। ऐसा कर वे अपनी और दूसरों की जान खतरे में डालते हैं।
गाजियाबाद DCP ने दिए थे कार्रवाई करने के निर्देश
गाजियाबाद DCP ने इंदिरापुरम के इंस्पेक्टर को वीडियो की जांच कर जरूरी कार्रवाई करने के निर्देश दिए थे। जिसके बाद गाजियाबाद पुलिस ने बाइक चला रहे गोल्लामुडी सोलोमन सिंधूर का चालान काटा।
ट्रैफिक रूल्स तोड़ने से जुड़ी ये खबरें भी पढ़ें...
जयपुर में चलती बाइक पर कपल का रोमांस, VIDEO:युवती को गोद में बैठाकर चलाई बाइक, गले लगकर मुस्काते रहे
जयपुर की सड़कों पर चलती बाइक पर एक कपल का वीडियो 17 जनवरी को सामने आया। गोद में युवती को गले लगाकर बैठाया और प्रेमी बाइक चलाता रहा। इसे राह चलते लोगों ने मोबाइल में शूट कर लिया। वीडियो सामने आने पर अब पुलिस ने इस कपल की छानबीन शुरू कर दी है। बाइक के रजिस्ट्रेशन नंबर के आधार पर इनकी तलाश की जा रही है। पूरी खबर पढ़ें...
दुर्ग में चलती बाइक पर कपल का रोमांस, VIDEO:लड़के को गले लगाए टंकी पर बैठकर घूमती रही युवती
दुर्ग जिले में चलती बाइक पर कपल के रोमांस का यह वीडियो 21 जनवरी को सामने आया। वीडियो में एक युवती बाइक की टंकी पर बैठी हुई नजर आ रही है। वो लड़के को गले लगाए हुए है। दोनों पूरे शहर में ऐसे ही घूमते नजर आए। इस दौरान उनके दोस्त दूसरी गाड़ियों में पीछे चल रहे थे। यह पूरी घटना भास्कर के कैमरे में कैद हुई है। पूरी खबर पढ़ें...